## Uredba o uvjetima uz koje ovlaštene banke mogu prodavati devize domaćim fizičkim osobama

### NN 24/1992 (25.4.1992.), Uredba o uvjetima uz koje ovlaštene banke mogu prodavati devize domaćim fizičkim osobama

# VLADA REPUBLIKE HRVATSKE

Na temelju članka 5. Zakona o preuzimanju saveznih zakona iz oblasti
financija koji se u Republici Hrvatskoj primjenjuju kao republički zakoni
("Narodne novine", br. 53/91), a u svezi s člankom 77. Zakona
o deviznom poslovanju ("Službeni list SFRJ", br. 66/85, 71/86,
3/88, 59/88 i 82/90) Vlada Republike Hrvatske, na sjednici održanoj 24.
travnja 1992. godine, donijela je

## UREDBU

### o uvjetima uz koje ovlaštene banke mogu prodavati devize domaćim fizičkim osobama

Članak 1.

Ovlaštene banke mogu prodavati devize domačim fizičkim osobama samo
uz ove uvjete:

1) za plaćanje troškova bolničkog lijećenja u inozemstvu, koji su nastali
zbog nepredviđenih okolnosti za vrijeme boravka u inozemstvu - do iznosa
stvarnih troškova lijećenja. Pod nepredviđenim okolnostima, u smislu stavka
1. ovog članka razumijevaju se slučajevi u kojima je domaća fizička osoba,
za vrijeme službenog puta ili turističkog putovanja u inozemstvo, bila
prisiljena zatražiti bolničko lijećenje zbog akutne bolesti, nesretnog
slučaja ili na drugi način dobivene ozljede. Dokazom da je riječ o bolničkom
lijećenju jest potvrda organa nadležnog za zdravstvenu zaštitu općine na
teritoriju koje domaća fizička osoba ima prebivalište, izdana na temelju
otpusne liste zdravstvene ustanove u inozemstvu u kojoj je građanin bio
na lijećenju;

2) za plaćanje sudskih i drugih taksa i troškova pravne pomoći inozemnim
pravosudnim organima ako domaća fizička osoba odnosno pravosudni organ
zatraži pravnu pomoć od inozemnih pravosudnih organa u povodu građanskih
sporova, uz uvjete da se podnese zahtjev inozemnog organa za naplatu tih
taksa i troškova ili potvrda domaćeg suda da inozemni pravosudni organ
traži naknadu troškova za pružanje pravne pomoći - do iznosa stvarnih troškova;

3) za plaćanje troškova za prometne prekršaje i druge prekršaje počinjene
u inozemstvu, ako se naplata traži preko nadležnih organa u Republici Hrvatskoj
ili preko diplomatskih odnosno konzularnih predstavništava Republike Hrvatske
u inozemstvu - do iznosa stvarnih troškova;

4) za plaćanje putnih i selidbenih troškova hrvetskih državljana ili
osoba bez državljanstva koje se iseljavaju na temelju isprave o stalnom
boravku u inozemstvu. Dokaz za kupnju deviza za te namjene jest potvrda
nadležnog organa za prijevozne linije na kojima prijevoz ne obavljaju domaća
poduzeća - do iznosa stvarnih troškova što ih utvrdi nadležni organ općine
na teritoriju koje osoba ima prebivalište;

5) za plaćanje kotizacije za članstvo u međunarodnim organizacijama
i troškova zaštite patenata u inozemstvu, po odobrenju republičkoga organa
nadležnog za poslove znanosti - do iznosa stvarnih troškova što ih utvrdi
taj organ;

6) za plaćanje troškova Iijećenja u inozemstvu bolesti koje se ne mogu
uspješno lijećiti u Republici Hrvatskoj, troškova prijevoza i boravka osoba
koje su određene za pračenje teških bolesnika i troškova nabave ortopedskih
sprava, pomagala i lijekova što se ne proizvode u Republici Hrvatskoj,
po odobrenju nadležnoga republičkoga organa - do iznosa stvarnih troškova
što ih utvrdi taj organ;

7) za plaćanje troškova prijenosa posmrtnih ostataka iz inozemstva,
pogrebnih troškova i troškova održavanja grobova u inozemstvu, na temelju
potvrde nadležnog organa općine na teritoriju koje domaća fizička osoba
ima prebivalište - do iznosa stvarnih troškova.

Članak 2.

Ova uredba stupa na snagu danom objave u "Narodnim novinama".

Klasa: 440-01/92-01/04

Urbroj : 5036112-92-1

Zagreb, 24. travnja 1992.

Predsjednik

**dr. Franjo Gregurić, v. r**

Uredba, NN 24/1992-573